ไชเบอร์ กด น.95 หญิงชรา ตบน้องใหม่ หืดจับ 2-1 ศึกบุนเดสฯ
ยูเลียน ไชเบอร์ กดประตูชัยในช่วงทดเจ็บนาทีที่ 5 พา หญิงชรา แฮร์ธา เบอร์ลิน เฉือนเอาชนะ ไฟร์บวร์ก น้องใหม่ไปได้หวุดหวิด 2-1 เก็บ 3 แต้มแรกในศึกบุนเดสลีกา เยอรมนี สำเร็จ,การแข่งขันฟุตบอลบุนเดสลีกา เยอรมนี นัดแรกของฤดูกาล 2016/17 ประจำวันที่ 28 ส.ค. เป็นการพบกันของ หญิงชรา แฮร์ธา เบอร์ลิน เปิดสนาม โอลิมเปียสเตเดียม เบอร์ลิน พบกับ หมาป่า ไฟร์บวร์ก น้องใหม่,แมตช์ไฮไลต์เกมนี้เกิดขึ้นในช่วงครึ่งหลังล้วนๆเริ่มตั้งแต่นาทีที่ 62 เมื่อ เจ้าบ้านได้ประตูออกนำไปก่อน 1-0 จากจังหวะที่ เวดัด อิบิเซวิช ไหลให้กับ วลาดิเมียร์ ดาริดา ลากเข้าขวาก่อนยิงเข้าไป,เกมทำท่าเจ้าบ้านจะเช็กบิลได้ง่ายแล้วแต่ทว่าช่วงทดเจ็บกองเชียร์เจ้าบ้านถึงกับช็อกเมื่อทีมเยือนมาได้ประตูตีเสมอ 1-1 จากจังหวะเตะมุมที่ วินเซนโซ กริโฟ โยกให้กับ นิโคลัส โฮเฟลอร์ โขกเข้าไป,แต่ทว่าดราม่ายังซ้อนดราม่าเข้าไปอีกเมื่อ เจ้าบ้าน มาได้ประตูออกนำอีกครั้งในนาทีที่ 95 จากลูกยิงของ ยูเลียน ไชเบอร์ และเป็นประตูชัยพาแฮร์ธา เบอร์ลิน เอาชนะ ไฟร์บวร์ก ไปได้ 2-1 คว้าสามแต้มแรกของฤดูกาลแบบสุดระทึก
ยูเลียน ไชเบอร์ กดประตูชัยในช่วงทดเจ็บพา หญิงชรา แฮร์ธา เบอร์ลิน เฉือนเอาชนะ ไฟร์บวร์ก น้องใหม่ไปได้หวุดหวิด 2-1 เก็บ 3 แต้มแรกในศึกบุนเดสลีกา เยอรมนี สำเร็จ
บุนเดสลีกา,แฮร์ธา เบอร์ลิน,ไฟร์บวร์ก,ข่าวกีฬา,ผลบอล,ไทยรัฐออนไลน์